KYK: Stoute Sims steel Koepka se kollig | Netwerk24
Pro14 het Nonkontwana help brei vir Superreeks
’n Lang lys losvoorspelers soos Duane Vermeulen, Jannes Kirsten, Hanro Liebenberg, Roelof Smit, Thembelani Bholi en Nic de Jager het die Bulle in 2019 gegroet.
11 Julie 2019 10:04
Brooks Koepka en sy vriendin, Jena Sims. Foto: Getty Images
Die sportkanaal ESPN het Woensdagaand sy ESPY-geleentheid aangebied, maar dit was nie ’n sportster wat die meeste aandag getrek het nie.
Hoewel die Amerikaner Brooks Koepka (29) vereer is met die toekenning vir die Beste Manlike Gholfspeler, het sy vriendin, Jena Sims (30), die kollig gesteel.
Golfchannel.com berig Koepka, wenner van vier major-titels, het die seisoen oorheers en sy landgenoot Tiger Woods, Justin Rose van Engeland en die Italianer Francesco Molinari om die ESPY-toekenning uitgestof.
Koepka se buitengewone vermoë om major-titels te beklink is welbekend. Hy het die afgelope jaar sy titel by die PGA-kampioenskap suksesvol verdedig en die tweede plek in die Meesters-toernooi en Amerikaanse Ope behaal.
Brooke Henderson van die VSA het die prys vir die Beste Vroulike Gholfspeler ontvang.
Maar golfdigest.com berig Sims, ’n model en aktrise, het Dinsdag reeds die oë laat rek toe sy in ’n uiters gewaagde uitrusting opdaag by ’n partytjie op die vooraand van die prysuitdeling.
Jena Sims het Brooks Koepka Dinsdagaand in dié gewaagde uitrusting vergesel. Foto: Getty Images
Sy het Koepka Woensdagaand op die rooi tapyt vergesel in nog ’n skepping wat nie veel aan die verbeelding oorgelaat het nie.
Jena Sims Woensdaagaand saam met Koepka by die prysuitdeling. Foto: Getty Images
Sims, wat spog met ’n reusegevolg op Instagram, is in Georgia gebore en het verskeie skoonheidskompetisies in dié deelstaat gewen. Sy het in 2007 ook Georgia in die Miss Teen USA-skoonheidswedstryd verteenwoordig.
Sy is hoof van ’n niewinsgewende organisasie, Pageant of Hope, wat skoonheidskompetisies vir kinders met kanker en gestremdhede aanbied.
Sy het in verskeie “B-rolprente” verskyn en haar eerste hoofrol in Attack of the 50 Foot Cheerleader in 2012 vertolk.
Sims kan onder meer ook in Last Vegas, Kill The Messenger, 3-Headed Shark Attack en American Beach House gesien word. Sy het selfs ’n rol in ’n episode van die televisiereeks Entourage vertolk.
Nicest nipple at the #ESPYAwards2019 goes to... Jena Sims ?? pic.twitter.com/EWAE3xkE2N
— ???????????? (@ajflegs) July 11, 2019
Yea, I’m on my way... See you in 15! ??
Meer oor: Gholf | Brooks Koepka | Espn
Daly onttrek aan Britse Ope oor gholfkar
Wolff speel hoofrol in dié gholfsprokie
Christiaan spring ver op wêreldranglys